Makanga eyafiira mu loogi e Kyengera, ssente obukadde 70 ze yali nazo ani yazitwala!\nWAYISE wiiki bbiri bukya musuubuzi wa mmotoka mu Ndeeba afiira mu loogi ya Kyengera Resort naye bingi ku nfa ye na buli kati bikyatankanibwa. Yasin Makanga 34, yafa mu kiro ekyakeesa ku Ssande nga 3/07/2016.\nPoliisi egamba nti baategeezebwa ku kufa kwa Makanga ku ssaawa 9:00 ez’olweggulo ku Ssande eyo, naye nnamwandu Florence Nambi yeebuuza nti bba bw’aba yafa kiro, loogi eyo abakozi tebakeera kuyonja busenge?\nBwe kiba nti babuyonja, lwaki bwe baakonkona okuyonja, ne balaba nga teri kanyego tebaliiko kye baakolawo?\nWadde Poliisi okuli ey’e Nkokonjeru eriraanye ekifo kino, Kyengera n’ey’e Nsangi zaamanya ku kufa kwa Makanga, n’essaawa ya leero teri muntu n'omu yali akwatiddwa.\nNnamwandu Nambi ow'abaana ababiri okuli ne bbebi ow'omwezi ogumu agamba: Ku Lwomukaaga nga 2/07/2016, baze yasimbula mmotoka ye ekika kya Progress UAS 141L mu maka gaffe e Namagoma ku ssaawa 9 ez’olweggulo.\nYantegeeza nti agenda ku mulimu wabula yali waakusooka wa nnyina Betty Kigongo e Kitemu naye saamanya kimutwala wa maama.\nBwe zaawera 2:00 ez’ekiro, namukubira ku ssiimu n’angamba nti akomawo eka. Nze olwamala okulya ekyeggulo ne nneebaka, nasisimuka ku ssaawa nga 9:00 ogw’ekiro nga tannadda!\nKwe kuddamu okukuba ku ssimu ye n’agikwata era n’angamba nti ajja kudda nkya.\nKyokka ekyandeetera okweraliikirira kwe kukuba ku ssimu ye ku ssaawa 5:00 ez'oku makya ng’evuga naye nga tewali agikwata, ate nagiddingana enfunda eziwera.\nKu ssaawa 9:00 akawungeezi ku Ssande, nafuna essimu nga mbuuzibwa oba mmanyi Paul Yiga? Eyakuba teyanneeyanjulira, nange era namuddamu nti simumanyi.\nOlwo n’ambuuza nti omwami avuga emmotoka UAS 141L omumanyi era omuyita otya? Namuddamu nti simumanyi olw’okutya, wabula eyakuba n’angamba nti ‘nnyamba ongambire mukyala we bw’oba omumanyi nti omuntu avuga mmotoka eyo afudde omulambo gutwaliddwa mu ddwaaliro e Mulago ate emmotoka eri ku poliisi y’e Nsangi.\n’Nayagala okukasa oba ddala emmotoka e Nsangi gy’eri, kwe kufuna bodaboda ne ntuukayo wabula ssaagisangayo era ne nzira eka. Wabula mba sinnatuka waka ne ndaba abaserikale babiri, omwami n'omukyala nga bali ne balirwana bange omutima ne guntyemuka.\nOmukyala ky’ava ankwatako n’angamba nti ‘mukyala munange guma, naye balo afudde!’\nEkyebuuzibwa y’engeri gye baategeera eka nga sibalagiridde, ate nga n’erinnya lya baze baali bamuyitamu Yiga mu kifo kya Makanga!\nBetty Kigongo Ono ye maama w’omugenzi era agamba bwati: Nayawukana ne mutabani wange nga ku ssaawa 10:00 ku Lwomukaaga. Nali mmuwadde obukadde 70 agende agule Fuso era n’asimbula ng’angambye nti agenze kugisasula.”\nWabula Patrick Lule, omu ku baserikale abaasooka ku Kyengera Resort awaafiira Makanga agamba nti Muky. Kigongo aleete obukakafu nti ddala ssente ezo yaziwa mutabani we olwo nabo banoonyereze.\nKyokka Muky. Kigongo yagambye nti obukakafu abulina, kuba ssente ezo yaziggya mu bbanka.\nMuganda w'omugenzi, Barrack Birungi agamba nti okufa kwa muganda we yakumanya ku ssaawa 11:00 ez’akawungeezi.\n“Nakwatagana n'abooluganda ne tugenda ku poliisi ye Kyengera gye twasanga omuserikale gwe eyantegeeza nga bwe baategeezebwa bannannyini kifo nti waliwo omuntu eyali afiiridde mu kifo kyabwe era naffe ne tugenda okuggyayo omulambo okugutwala e Mulago.\nWabula yatugamba nti yadde bo baategeezebwa ku sssaawa 9:00 wabula omuntu alabika yali yafudde dda. Twatuuka e Mulago ku ssaawa 2:30 ez’ekiro kyokka omukozi gwe twasanga ku ggwanika bwe twamuwa akapapula okwali amannya poliisi ke yali etuwadde, yaleeta mulambo gwa muntu eyali afudde akabenje ate nga si waffe.\nBaali bamukubirakubira amasimu, era yatugaana okuyingira mu ggwanika okwenoonyeza omuntu waffe.\nTwalaba omulambo gubuze kwe kuddayo ku poliisi e Kyengera ne tusaba omuntu waffe. Twabuulirako akulira okunoonyereza ku buzzi bw’emisango ku kitebe e Katwe eyakubira abaserikale b’e Kyengera olwo kwe kwennyula ne batuwandiikira akapapula akalala akaliko amannya amatuufu ag'omuntu waffe.\nEra ku mulundi guno baatukkiriza okuyingira mu ggwanika ne batulaga omulambo gw'omuntu waffe kyokka ekyatumala amaanyi omugenzi teyali mu ngoye ate ng’alina enkwagulo mu bulago!\nYali avaamu omusaayi mungi nnyo ekyatulowoozesa nti omuntu waffe kyandiba nga yatugibwa.\nEnkeera bwe twagenda mu kifo omuntu waffe we yafiira baatusibira wabweru wa geeti! Lipooti y’abasawo n'okutuusa essaawa ya leero tetugifunanga, ssente ezaaweebwa omugenzi tewali azoogerako.\nOmugagga Mubiru, nnannyini kifo Makanga we yafiiridde yagambye nti ensonga ziri ku poliisi gye tuba tuggya ebisingawo n’avuga mmotoka ye ne yeggyawo.\nPoliisi ennyonnyodde Henry Kisubi, aduumira poliisi y’e Nsangi yagambye nti bakyanoonyereza n'oluvannyuma balyoke babuulire abooluganda lw'omugenzi ekituufu ekyavaako omuntu waabwe okufa.\nWabula ye Macrine Ayimbi, akulira okunoonyereza ku buzzi bw’emisango ku poliisi y’e Kyengera yateegezezza nti bagenda mu maaso n'okunoonyereza kwabwe nga bwe balinda lipoota y’abasawo kyokka tebamanyi kiseera w’eneefulumira.\nNaye lipoota eyajjira ku mulambo gwa Makanga nga guva e Mulago, eriko omukono gwa Dr. Male yalaga nti enfa ye tennamanyibwa! Ani alimba era lwaki?


Bukedde Online - Bakutte aba UMEME nga bagezaako okubba tulansifooma\nSsente abazirakisa ze bansondedde nziguzee...\nHabib Kakulu omukozi wa UMEME yakubiddwa omukuumi amasasi mu mukono ekiro ku ssaawa nga 7:00. Bano baggyidde mu mmotoka ya UMEME UAN 832X.\nAbakozi ba UMEME abaakwatiddwa nga bali ku poliisi e Mpigi.\nABAKOZI ba UMEME abaabadde babba tulansifooma ekiro, omukuumi abakubyemu amasasi ne galumya omu ababiri ne babakwata poliisi n’ebaggalira.\nOkusinziira ku poliisi, Kakulu ne banne okuli Francis Kagame ne Edison Mugula baalinnye emiti gy’amasannyalaze e Nsujjuwe mu ggombolola y’e Kiringente mu Mpigi nga bagezaako okubbayo tulansifooma. Baabadde mu byambalo bya kkampuni ya UMEME wabula omukuumi w’ekifo kino n’abalabuukirira n’abalagira okukka wansi. Bwe baavuddeyo ne basalawo okudduka n’abawereekereza amasasi ne gakwatako omu eyatwalibwa e Mulago ng’ataawa.\nOmwogezi wa poliisi mu Katonga, Joseph Musana ategeezezza nti wiiki ewedde abantu abataategeerekeka babba waya z’amasannyalaze mu kitundu kino, kkampuni ya UMEME n’esalawo okuteekayo omukuumi w’emmundu kyokka kibeewuunyisizza okulaba ng’abakozi ba kkampuni eno bennyini be baakwatiddwa nga bagezaako okubba tulansifooma.\nEdison Mugula ne Francis Kagame abaakwatiddwa, eby’okubba tulansifooma baabyegaanyi nti baabadde balina kye batereeza. Bano bakyakuumirwa mu kaduukulu ka poliisi nga munnaabwe Kakulu bw’ajjanjabibwa oluvannyuma bavunaanibwe ng’okunoonyereza kuwedde.\nabakozi ba UMEME\nOmwogezi wa poliisi mu Katonga, Joseph Musana


Bukedde Online - Cranes;Basena atandikiddewo okwetegera World Cup\nEza pool bazongeddemu ebirabo\nMu za World Cup (August 31): Uganda - Misiri e Namboole MISIRI y’emu ku ttiimu mu Afrika ezikyasinze okujojobya Uganda kumpi mu mpaka zonna.\nAbazannyi ba Cranes abaatandise omupiira gwa Rwanda.\nEttunka ne Cranes nga August 31 e Namboole mu z’okusunsulamu abalizannya World Cup ya 2018 e Russia, ate baddiηηane oluvannyuma lw’ennaku ttaano nga September 5, Misiri y’ekulembedde ekibinja Erina obubonero 6 ng'etunuulidde kuwangula Uganda enzannya zombi, yeenywereze ku ntikko ku bubonero 12.\nWabula ne Uganda yeetaaga obuwanguzi egende ku ntikko n’obubonero 7 nga bw'erinda ogw’okuddιηηana, mu kisaawe kya Borg El Arab Stadium ekisangibwa mu kibuga Alexandria.\nCranes yasemba okuwangula Misiri mu 1965. Okumanya Misiri eyagala obuwanguzi buno, yasindise abantu okuketta enkambi ya Cranes, n’okufuna ebifo ttiimu yaabwe w'eneekuba enkambi.\nKigambibwa nti nga baakatuuka muno, abakungu baakizudde nti ekisaawe ky'e Namboole tekiri ku mutindo gwe beetaaga, ne basaba FUFA n'abakitwala okubakkiriza okukiyooyoota era ensonda zigamba nti omulimu guno baagutandikiddewo.\nMu nteekateeka eno, era omutendesi waayo (Misiri), Hector Cuper yamaze dda okuyungula bapulo 15 abakulembeddwa Mohamed Salah (Liverpool) ne Mohamed Elneny (Arsenal), nga kuno kwe yagasse abaguzannyira awaka abalala 15.\nKyokka Bukedde bwe yatuukiridde maneja w'ekisaawe kino, Jamil Ssewanyana yasambazze ebya Misiri okuba nga y'ewomye omutwe mu kuyooyoota Namboole, n'agamba nti guno mulimu gwabwe era bakikola bulijjo.\n“Abagamba nti Misiri y'erongoosa ekisaawe bali ku byabwe. Ekisaawe tukirabirira oba tukyaza Misiri wadde ttiimu endala," Ssewanyana bwe yategeezezza.\nOmutendesi wa Cranes, Moses Basena, akukkulumidde etteeka lya FIFA ne CAF eriragira kiraabu okuwa ttiimu z’eggwanga abazannyi ng’ebula ennaku ttaano zokka okuzannya omupiira ogw'ekigendererwa.\n"Kyandibadde kirungi okuba n'obudde obumala n'abazannyi naye olw'okuba tetusobola kukyusa mu tteeka, tugenda kukola ekisoboka okulaba ng’obudde obuliwo tubukozesa bulungi,” Basena bwe yategeezezza.\nWabula Basena yagumizza Bannayuganda nga bw'agenda okulwana okulaba ng'afuna obuwanguzi ku Misiri kuba abazannyi be balina obumanyirivu.\nMu kiseera kye kimu, Cranes olukomywewo okuva e Rwanda mu mupiira gwa CHAN, Basena n'agiyingirizaawo okutendekebwa, nga bwe balinda bapulo okubeegattako.\nEnkya (Lwakusatu) lw'asuubirwa okulangira abazannyi b'agenda okukozesa ku Misiri, kyokka agamba nti kyandibadde kirungi n’asooka okufunayo ogw’omukwano okugezesa ttiimu kuba wadde bagenda kuzannyamu ne Bukedea mu buvanjuba bw'eggwanga, guno gowkka guba tegumala. Cranes ne Misiri baabika August 31 e Namboole.\nHakim Magumba ayeekedde Villa\nMicho asazeeko abazannyi 7 ku Cranes\nBukedde Ku Ssande akuleetedde akatabo ka Paasika akakung'anyiziddwa Bannaddiini\nBaabano abawala abalala abakoppye Luzinda mukusaasaanya obuseegu ku yitanenti


BannaUganda bataano baweereddwa ebifo ebyámaanyi mu mukago gwámawanga ga East African Community – CBS FM\nBannaUganda bataano baweereddwa ebifo ebyámaanyi mu mukago gwámawanga ga East African Community\nRebecca Alitwala Kadaga minister avunaanyizibwa ku nsonga z’omukago gwa East African Community\nKyaddaki Uganda eweereddwa ebifo ebisinga obungi eby’obukulembeze obw’okuntiko mu mukago gwa East African Community.\nUganda ebbanga lyonna ebadde ekukkuluma buli lwewabaawo okulonda obukulembeze obwokuntikko mu mukago, ngégamba nti ebifo ebijiweebwa bitono.\nMu bukulembeze obuggya, Uganda efunye ebifo 5 eby’obukulembeze obugenda okukola emirimu n’obukulembeze obubaddewo.\nAbalondeddwa ye Alex Obatre Lumumba nga Clerk wo`mukago,Julius Simon Otim wa byabulamu,Assimwe Caroline avunanyizibwa ku bisomesebwa, Godfrey Addisson Enzama alondeddwa nga Engineer, Annete Bazhiginywa Kenganzi yavunanyizibwa ku kutumbula omutindo gwebintu m kago ,Betty Kamunyi Nankya ye muwandiisi w’omukago era avunanyizibwa ku ensonga z’amateeka.\nMinister we ensonga za East Africa era omumyuka asooka owa Ssaabaminister wa Uganda Rebecca Kadaga, agambye nti ekituukiddwako kyakwenyumirizamu kuba babadde bamaze akaseera nga tebaweebwa bifo byakinzo mu mukago guno.\nAsabye abaweereddwa ebifo okubikozesa okukyusa ebyenfuna bya Uganda n’omukago okutwalira awamu.\nOmukago gwa East Africa kulimu amawanga nga Uganda, Kenya, Tanzania awali ekitebe kyomukago guno ekikulu mu kibuga Arusha,saako Burundi, South Sudan, Rwanda, ne Democratic Republic of Congo eyakabegattako.\nEkigendererwa kyámawanga gano kwekutondawo embeera etumbula ebyobusuubuzi ebyawamu, okukyusa embeera za bantu.\nAbantu abasukka mu bukadde 150 bebali mu mawanga ga East African Community.


ANTI KALE! Rema akooye okweka ebyama, alaze lwaki Eddy Kenzo yali musajja nnyo mu nsonga za waaya - Galaxy FM 100.2ANTI KALE! Rema akooye okweka ebyama, alaze lwaki Eddy Kenzo yali musajja nnyo mu nsonga za waaya - Galaxy FM 100.2\nWadde Omuyimbi Rema Namakula ayinza okuba musanyufu nnyo mu bufumbo bwe, abamu ku bawagizi be balina ebibuuzo bingi nnyo nga betaaga okudibwamu.\nOmwaka 2019, mu butongole, Rema yayanjula bba Dr. Hamzah Ssebunya mu bazadde e Nabbingo ku lwe Masaka nga 14, November ku mukolo ogwali ogw’ebyafaayo.\nOkwanjula kwa Rema ne Dr Hamzah mu 2019\nMu ngeri y’emu mu mwaka 2019, omuyimbi Eddy Kenzo yafuna okusoomozebwa okwenjawulo omuli n’okulowooza okwetta oluvanyuma lwa mukyala we Maama Aamal ‘Rema’ okumusuulawo olwa Dr. Ssebunya era bambi obulamu tebwali bwangu.\nEddy Kenzo yali asobeddwa\nKenzo mu ngeri y’okulaga nti yali anyoleddwa nnyo, yafulumya oluyimba ‘Bibaawo’ era mu luyimba agamba nti, “Ye maama Nze atalina maanyi galwana, Sirwane, nze sirina makosa, Kye mwayagaliza embazzi kibuyaga asudde, Kye mwayagala obwedda ye ssaawa mulindwa, Mukwate bulungi kye nsaba, Oyo muntu wange, Temunziriza nga biwompogoma, Ebikoonagana ng’ebye Naggalam“.\nOluvanyuma lwa Rema okufuna omusajja, yafulumya oluyimba ‘Ekyama’ nga lwa mukwano era mu luyimba agamba nti, “Omukwano mujoozi k’okole otya togwewala\nGwankwasa lumu ng’enjoka bwe zeeyisa\nNz’eyali yeemanyi mu laavu ssigonzebwa, ha\nMpolampola omutima nga gubbibwa\nBwe nakuuma ebyama\nNe bifuuka ebyama\nLaba bw’onkuba engwala (ayi)\nMukwano k’okole otya!\nNga nsibye evvumbe\nGuvuddeyo ne byeyasa\nEkyama, twasizza ekyama\nBiri bye twakeeka\nEbyali eby’ekyama aah\nEkyama, twasizza ekyama”\nREAD Please tell Rema to buy you more suites. Stop recycling - Fans tell new celebrity Ssebunya Hamza\nWadde Rema alaga nti ali mu laavu, okuva omwaka 2020 mu March, ebigambo bizze biyitingana nti yafunye olubuto lwa Dr. Ssebunya wabula n’okutuusa olunnaku olwaleero, ebifaananyi bye byonna biraga nti tali lubuto.\nKituufu Rema tali lubuto\nAsobodde okweyambisa omukutu ogwa Instagram okuteekayo ekifaananyi era kyongedde okukakasa nti ddala tali lubuto naye akyalinda Dr. Ssebunya okunoonya amaanyi agayinza okumutikka olubuto.\nAbamu ku bawagizi be, bakyebuuza lwaki ddala omuntu waabwe akyalemeddwa okuzza ku muwala wa Kenzo Aamal ate nga omusajja alina omulala.\nRema okulemwa okufuna obuluto, kabonero akalaga nti eyali bba Kenzo yali musajja nnyo mu nsonga z’omu kisenge kuba Dr. Ssebunya akyalemeddwa okulaga nti ddala naye musajja era yetaaga omwana.


Poliisi etubidde n'abaana 72 n'abakyala 7 - Radio Simba, The Best Luganda Station in the World !\nPoliisi etubidde n’abaana 72 n’abakyala 7\nPoliisi etubidde n’abaana 72 wamu n’abakyala 7 beyanunula mukikwekweto kyeyakola okukwata abateberezebwa okwenyigira mu kutta Susan Magara okuva mu muzigiti gwa Usafi emyezi ebiri egiyise.\nBano bebamu ku bantu e 118 Poliisi beyanunula okuva mu muzigiti ogw’amabaati nebateekebwa wansi w’obukuumi e Kibuli ku kitebe kya CIID.\nAbamu ku baana n’abakyala bbo bakimwa bazadde baabwe n’abenganda zaabwe abazuulibwa nti tebalina kakwate ku bikolwa ebyali mu muzigiti guno.\nOmwogezi wa Poliisi Emirian Kayima agamba nti Poliisi ekyalemedde abaana n’abakyala bano kuba teboogera gybaava wadde amannya g’abazadde baabwe. N’ekirala nti abasinga ku baana bano batto nnyo ate abalala tebasobola kumanya gyebaava.\nOw’emyaka 18 akwatiddwa nga abbye omwana wa myezi esatu.\nBANNAMATEEKA BA FAMIRE YA SSEBULIME BAAGALA MINISITA NANTABA AKEBEREBWE OMUTWE


ABALWADDE ABASOBA 800 E MUBENDE OBULAMU BWABWE BULI MU MATIGA – experitokimazi\nABALWADDE ABASOBA 800 E MUBENDE OBULAMU BWABWE BULI MU MATIGA\nAbalwadde abasoba mu 800 e Mubende obulamu bwabwe buli mu matiga lwe ddwaliro mwe babadde bajanjabibwa okugoyagoyezebwa kibuyaga ne lisanyizibwa wo lyonna.\nAkulira eddwaliro lya Bweyongedde Health Centre nga lino lyagoyagoyezeddwa kibuyaga Erick Kasiyano Godfrey nga ali wamu no mubaka wa Kasanda Lubega Godfery bategezeza nti abalwadde abasoba mu 800 abajanbibiriwa ku ddwaliro lino mu kiseera kino obulamu babwe buli mu matiga.\nKasiano ne lubega bagaseeko nti bintu ebyoneneddwa ku ddwaliro bibalirwamu ensimbu ezisoba mu bukadde 26 era mu kiseera tebamannyi ki kye bagenda kukolera balwadde abadde bajanajabibwa mu ddwaliro lino.\nKasiano agamba nti box ze ddagala zonna ezabadde zakawebwa zajudde amazzi ne zimu ne zitandiise no okutengejja olwa mbuyaga eyatimbuddeko obusolya bwe ddwaliro ne nyumba za basawo lya Bweyongedde Health Centre nga lino lisangibwa mu gombolola ye Kalwana mu disitulikiti ye Mubende kwogata no kumenyamenya ebisenge bye bizimbe.\nEnkuba eno yemu yatimbuddeko na kasolya ku somero lya Bweyongedde Primary School kwogata ne nyumba za batuuze abasoba mu 30 era nga emere omuli muwogo, ne nsuku zamatooke byonna byasanyiziddwa wo.\nMu nsuku enene ezabadde zigudde akaleka eazsanyiziddwawo mwe muli olwo omusumba wa Christian city church wakayiba nga ono hecatare 5 eza matooke ze zasanyiziddwa wo.\nBano bawanjagidde government ebafunire ekyo kulya ,amatundubale saako ne byo kwebika\n← SPEAKER AWALILIZIDDWA OKUGALA OLUKIIKO\nKASIRU AZUKUSE NGA TALABA MWANA WE ATAMIDDE POLICE →


Bukedde Online - Abakulira eby'okwerinda mu ggwanga bagumizza Bannayuganda ku ttemu\nBannamateeka ba Nambooze basitukiddemu oluvannyuma...\nIGP Ochola (ku kkono), Gen. Tumwine, Gen. Jeje Odongo, Mwesigye, Dr. Byabashaija, Gen. Muhoozi ne Ofwono Opondo oluvannyuma lw’okukubaganya ebirowoozo ku mbeera y’ebyokwerinda.\nEMBEERA y’ebyokwerinda n’ettemu eriri mu ggwanga ekiseera kino bigasse abakulira ebitongole by’ebyokwerinda ne bagumya ensi nti abatemu babalinnya akagere essaawa yonna baakubakwata babasimbe mu mbuga z’amateeka.\nMinisita w’ensonga ez’omunda Jeje Odongo aweze mbagirawo mmotoka ezisaabaza abantu ezirimu ‘ttinti’ mu ndabirwamu n’ategeeza nti ez’obwannannyini eziri mu mbeera eno, akyazeetegereza ng’ali ne minisita atwala eby’entambula basobole okusalawo eky’okuzikolera.\nBaabadde mu kwogera eri eggwanga ku Bukedde TV, Bukedde Fama n’emikutu emirala. Abeetabye mu kukubaganya ebirowoozo kwabaddeko: Jeje Odongo, minisita w’obutebenkevu Elly Tumwine, omuduumizi wa poliisi Martin Okoth Ochola, akulira amakomera Dr. Johnson Byabashaija, omuduumizi w’amagye David Muhoozi, minisita Adolf Mwesigye n’Omwogezi wa gavumenti Ofwono Opondo.\nBaasoose kukungubagira Ibrahim Abiriga abadde omubaka wa munisipaali ya Arua eyakubiddwa ku lwokutaano oluwedde oluvannyuma ne batandika okunnyonnyola ku byokwerinda by’eggwanga n’okumulunguula ettemu ku bakazi n’okuwamba abantu.\nETTEMU N’OKUTTA ABAKAZI Jeje Odongo yagambye nti, ettemu ku bakazi e Ntebe ne Nansana mu Wakiso. Waliwo omusajja gwe baakwata era okunoonyereza kuzudde nti waliwo abaali bamupangisa okutta abakazi. “Tukizudde nga yali apangisibwa era we tumukwatidde nga yaakatta musanvu. Abalala betukutte tukyabeetegereza wabula bye tuzuula biraga nti baali bakozesa n’ebiragalalagala” Odongo bwe yannyonnyodde. Ate omuduumizi w’amagye Muhoozi yagambye nti, okunoonyereza okwengeri eno tekukoma ku kuzuula ani yakyetabamu, tuzuula lwaki bakikola.\nBalowooza nti abamu bakikola lwa bbula lya mirimu ne bakemebwa okupangisibwa okutta abantu. Wabula abatujju n’abayeekera aboomutawaana nga Kony, ADF eyali mu bitundu by’e Kasese ne Bundibugyo yasaanyizibwawo.\nAbakaramoja abaali bakozesa emmundu okulumba abantu abalala n’okubabbako ente, UPDF yakirwanyisa ne kiggwaawo. Odongo yayingiddewo n’ategeeza nti bw’otunuulira emikolo egy’amaanyi egizze gibeerawo ng’okulamaga e Namugongo gyatambula bulungi nga tewali afunye buzibu. Muhoozi yagambye nti, aba ADF bakyewogomye mu bibira by’e Congo kyokka ensalo za Uganda zonna ebyokwerinda bitebenkedde.\nWano weyasinzidde n’ategeeza nti, bagenda kuwandiika buli mmundu ne nnyiniyo agivunaanyizibwako, ekiseera kituuke nga waliwo ekibaddewo nga basobola okumanya wa weyavudde ng’agivunaanyizibwako annyonnyola.\nOchola yannyonnyodde ku mmundu za poliisi ze yalagira okwekenneenyezebwa ne w’atuuse, n’agamba nti, omulimu gukyagenda mu maaso era asuubira okumuwa lipoota enzijuvu ku nkomerero y’omwezi guno. Opondo yagambye nti, eggwanga lirimu abantu abataputa buli kintu mu mbeera ya byabufuzi. Bwe bamanya abantu abeenyigira mu buzzi bw’emisango bayinza okubasirikira kubanga bakifunamu nga bakyayisa Gavumenti! Yaggumizza ebigambo bya Museveni nti, waliwo abakola ebikolwa eby’ettemu n’ekigendererwa ky’okutondawo embeera y’okutiisatiisa bannabwe mu by’obufuzi.\nBatiise abantu abawagira NRM baleme okuvaayo okugiwagira mu lujjudde olwo baginafuye. OKUWAMBA ABANTU Muhoozi yannyonnyodde nti, ku kwegatta kw’ebitongole by’ebyokwerinda ne bikola ebikwekweto ke kalembereza akaliwo mu ggwanga kuba bafuuzizza abakyamu nga bwe baakola ku muzikiti gwa USAFI.\nOchola yagambye nti, emisango mingi gye bafunye ku kuwamba abantu, kyokka bakizudde ng’emirundi egisinga bo bennyini be beewamba oba okwekobaana ne bannabwe ne beefuula be bawambye ne basabirako ab’enganda zaabwe ssente.\nOkuva mu January okutuuka leero, baakafuna emisango gy’okuwamba 72 egy’abawaambiddwa 32 babadde beewamba, bano nabo bavunaaniddwa mu mateeka.\nPOLIISI OKUTULUGUNYA BE BAKUTTE Ochola yannyonnyodde nti, okuva lwe yajja mu ofiisi yawa ekiragiro ekitongole ekibuuliriza ku buzzi bw’emisango (CID) okuggulawo fayiro ku nsonga eno n’akubiriza buli alina obujulizi abuwe poliisi basobole okukola okunoonyereza abaakikola bavunaanibwe.\nOkuggalira abakwatiddwa nga bateeberezebwa okuzza emisango ne basussa essaawa 48 ng’etteeka bwe liragira, Ochola yakinogaanyizzza nti, olumu beesanga nga waliwo bye bakyanoonyereza, essaawa 48 nga tezibamala kye bava bateekayo okusaba, ssinga wabeerawo okukola ennongoosereza mu Ssemateeka etteeka likyusibwe babongere ekiseera okukuumira omusibe mu kaduukulu ka poliisi. Byabashaija baakimutaddeko nti, waliwo ebitongole bya Gavumenti ebigenda mu makomera kkooti gy’esindise abasibe okubakuumirayo ne bibaggyayo.\nYazzeemu nti, kasita omusibe aweebwa ekitongole ky’amakomera, tewali muntu yenna ayinza kumuggyayo okuggyako kkooti.\nBODABODA N’EMMOTOKA Tumwine yagambye nti, bagenda kukwatagana ne KCCA okulaba nga bodaboda ziwandiisibwa, omuvuzi afuna akakooti nga mmotoka bw’ekakubamu ettaala kazzaayo ekimyanso, bodaboda okuziteekako akuuma akazirondoola (GPS) era tewali kwambala bikooti ebibikka omutwe n’ekikofiira ky’omuvuzi kirina okuba nga tekimubikka feesi. Odongo yategeeza nti, mmotoka ezikola omulimu gw’okusaabaza abantu terina kubeera na ndabirwamu zirimu ‘ttinti’ era ezizirina bannyinizo baziggyemu ataakikole waakuvunaanibwa. Ku nsonga y’okukwata abasiraamu, Ochola yagambye nti, tewali kuyigg’anya basiraamu, yenna azza omusango akwatibwa nga tatiddwa ku liiso.\nBwe baababuuzizza ku nteekateeka y’okutabagana wabeerewo okuteesa wakati wa Gavumenti n’oludda oluvuganya. Opondo yagambye nti, bangi abagamba nti baagala okuteesa ate tebakkiriza nti Gavumenti eriwo mu mateeka. N’awunzika nti, tewali kyetaagisa kuteesa kubanga palamenti erondebwa bantu era ababaka bagendayo ne bateesa nga bateeseza abantu.\nKayihura twamukutte lwa nsonga z'ateekeddwa okutunnyonnyola - Minisita Jeje Odongo


Bukedde Online - Omusajja bwe yatandika okweraguza ne mmuviira\nOmusajja bwe yatandika okweraguza ne mmuviira\nMikwano gy'omwami wange sigyagala\nLwaki obwagazi bujja baze taliiwo?\nNZE Lausa Kengasi 29, mbeera Sanga Matugga mu disitulikiti y’e Wakiso. Twasisinkana ne baze mu 2014 e Ziroobwe. Nnali nkola gwa kulima nga mpakasa ku kyalo ate nga baze akola gwa kwokya manda ng’agaleeta e Kampala okugatunda.\nEngeri gye nnali mupakasi ku kyalo, n'ewaabwe nabalimiranga ne bampa ssente okumala akaseera awo we yatandikira okunkwana n'antegeeza nga bwe yanjagalirawo nga yaakandaba Twatwala akabanga naye oluvannyuma nnamala ne nzikiriza ne tutandika okwagalana.\nOmukwano gwaffe gwatandikira mu ggiya era we twava baze n'ansaba tutandike okubeera fenna.\nOlw'okuba nti ye yalina ku ssente okunsinga, nnakkiriza tubeere ffembi nga nnina essuubi nti osanga embeera yange eneekyukamu engeri gye nnali nfunye omusajja alina ku ssente ate ng'anjagala.\nEmyaka ena gye nnamala naye, omukwano gwaffe gwali gutambula bulungi ne tuzaala n'omwana omuwala.\nWabula nga wayise ekiseera, baze yatandika okukyuka n'atandika okuboggoka n'okunkuba olutatadde wabula ne hhumiiikiriza wadde ng'embeera yatuuka ekiseera n'entabukako.\nBaze yatuuka ekiseera n'atandika okugenda ku basawo b'ekinnansi okweraguza. Ebyavaamu byali bya kweyita musawo Muganda era ng'abantu bajja awaka nti bazze kubajjanjaba ekintu kye nnali sikkiriziganya nakyo.\nNze ndi mukyala akkiririza mu Katonda era seeraguzangako ate ng'alinga ankaka nange mwegatteko. Olw'embeera eyo nasalawo okumuviira era bwetutyo ne twawukana.\nWabula obuzibu bwe nsanze nti bwe nayawukana naye, n'agaana okuddamu okutuwa obuyambi n'omwana wange era ndi mu mbeera mbi kuba sirina mulimu ate ng'omwana atuuse okusoma.\nNsaba abasomi ba Bukedde okunnyamba nfune kye nkola nsobole okulabirira omwana wange.\nNaye nsaba omulimu ogwo gubeere nga gunzikiriza okugenda ne nsaba ku Lwomukaaga kuba ye Sabiiti yange.\nZiizino ensonga lwaki Iren Ntale ayabulidde Swangz Avenue agirekere Winnie Nwagi\nEmmeeri ya MV Kalangala ezzeemu okukola\nPoliisi ennyonnyodde ekyaviiriddeko emmeeri okukwata omuliro\nEmmeeri yâ€™e Nakiwogo etubidde


Bukedde Online - Minisita Byandala ayitiddwa akakiiko ka UNRA akunyizibwe\nObwenzi bwe bwatabula Judith eyasudde Ntagali n'omwawule\nMinisita Byandala ayitiddwa akakiiko ka UNRA akunyizibwe\nEbya S.4 bitandise kikeerezi mu Kampala n'emiraano\nAbaayiirwa petulooli e Luzira balaajanye\nAdded 12th October 2015\nAKAKIIKO akaateekebwayo Pulezidenti Museveni okunoonyereza ku buli bw'enguzi n’emivuyo egyenjawulo egiri mu kitongole ky’enguudo kayise minisita Abraham Byandala annyonnyole ku biragiro ebyenjawulo bye yawa bwe yali akyali minisita w’enguudo ebyaviirako gavumenti okufiirwa ssente ezisoba mu buwum\nAKAKIIKO akaateekebwayo Pulezidenti Museveni okunoonyereza ku buli bw'enguzi n’emivuyo egyenjawulo egiri mu kitongole ky’enguudo kayise minisita Abraham Byandala annyonnyole ku biragiro ebyenjawulo bye yawa bwe yali akyali minisita w’enguudo ebyaviirako gavumenti okufiirwa ssente ezisoba mu buwumbi 90.\nByandala asuubirwa okweyanjula enkya ku Lwokubiri mu kakiiko kano akakulemberwa omulamuzi Catherine Bamugemereire ategeeze akakiiko obuvunaanyizibwa bwe we bukoma nga minisita n’okunnyonnyola ebiragiro bye yawa mu kukola oluguudo lwa Mbale Soroti olwamalawo obuwumbi 108.\nByandala okuyitibwa kiddiridde obujulizi okuleetebwa mu kakiiko nga bulaga nga Byandala bye yalagira ab’ekitongole ky’enguudo okuwa kkampuni ya DOT Services kontulakiti y’okukola oluguudo lwa Mbale - Soroti yadde nga kyali kimaze okuzuulibwa nti aba DOT Services tebaalina busobozi bukola luguudo omwali obutaba na byuma bimala, bakozi ate nga n’ebyuma ebitono ebyaliwo byali bifu nnyo.\nYadde nga aba DOT Services tebaalina bisaanyizo bikola luguudo, baagattako n’okusaba UNRA ebaliyirire ssente obuwumbi 30 zino nga zaali za biseera bye baamala ku 'sayiti' kyokka nga UNRA ebagamba okulindako okutandika okukola oluguudo.\nAkakiiko okuyita Byandala abadde akyawerennemba n’emisango emirala gy’okukozesa obubi ofiisi ye bwe yakkiriza ekitongole ky’enguudo okukola kontulakiti ne kkampuni ey’empewo emanyiddwa nga Etauw mu kukola oluguudo lwa Mukono - Katosi, ekyaviirako gavumenti okufiirwa obuwumbi obusoba mu 24.\nBino we bijjidde ng'akakiiko kaakawaayo lipooti yaako ey’ekiseera omuli bye kaakazuula bukyanga katandika kunoonyereza mu mwezi gwa July kyokka nga ebyakazuulwa bikyakuumiddwa nga kyama.\nEmmamba Gabunga esisinkanye Kakoboza mu z'ebika\nObwenzi bwe bwatabula Judit...\nKigambibwa nti ekimu ku byatabula Judith ne Christopher ye mwawule okufuna oluvuuvuumo ku by'obwenzi bwa mukazi...\nEyasudde Ntagali abadde n'a...\nOMUKAZI eyasudde Dr. Stanley Ntagali mu bizibu ayogerwako ng'atali mwangu. Abadde acanga abasajja nga kigambibwa...


Omuyimbi Ssebbaale atuuyanidde ku poliisi\nOMUYIMBI wa kadongo kamu Fred Ssebaale bamukutte ng'avuga talina pamiti n'atuyaanira ku Poliisi y'e Kammengo.\nSsebbale okkwatibwa kidiridde Poliisi y'ebidduka e Kammengo ng'eri wamu ne nnawunyi okkola ebikwekweto ku ba dderreva ab'ebicupuli era nga muno ssebbale mwebamuyooledde ng'agenda e Masaka okuyimba ne yeegayirira bamute kubanga obudde bumuggwako ate alina okutuuka e Masaka gy'alina okuyimbira mu kivvulu.\nSsebaale nga yakwakwatibwa asoose kulimba poliisi nti pamiti agyerabidde waka kyokka poliisi bwemututte mu ofiisi ya OC w’ebidduka n'alaba ng’obudde buziba n'atandika okulaajana nti ekivvulu kifa era nakkiriza nti tabangako na pamiti naye bamuyambe bamute agende ayimbire abawagizibe mu bitundu bye Masaka bwakomawo agenda kukikolako afune ebisaanizo byonna kyokka ne beerema.\nOluvannyuma Ssebaale alabiddwako ng’akuba ssimu ez’okumukumu ng'asaba banne bamuyambe wabula natayambibwa era okukakkana nga poliisi emunywezezza.\nSsebbaale akwatiddwa ssaawa nga 11 ezakawungeezi ng’ali mu motokaye eyekika kya Ipsum namba UAM 867S kyokka bwezibadde ziwera nga sawa emu eyakawungeezi nga poliisi ekyamukunya natandika okulajaana nti ekivvulukye kituuse okuyiika neyegayirira poliisi bamusonyewe naye ekituufu tafunangako pamiti.\nObudde bugenze okuziba nga Ssebaale entuuyo atuuyana bwezikala gattako omuyimbi omulala omukazi gwabadde naye gwe yayimbanaye oluyimba “maama kabina “ ngali mu maziga ebyeru ng’alaba mukamaawe tavaayo munda gye bamuyingizza


Bukedde Online - Yaaya gwe baagobye ku mulimu atambuzza bigere okuva e Ntebe okudda e Kamuli\nYaaya gwe baagobye ku mulimu atambuzza bigere okuva e Ntebe okudda e Kamuli\nPoliisi ekoze ekikwekweto ku zi loogi n'egwa...\nEngeri Corona gye yakutte aba Watoto\nAdded 2nd April 2020\nYaaya gwe baagobye ku mulimu atambuzza bigere okuva e Ntebe okudda e Kamuli ne bbebi we: Yakomye Mukono n'alaajanira Gavumenti okumuwa entambula emuzza ewaabwe\nOmuwala Nangobi ne bbebi we eyagobeddwa mukamaawe n'atambuza ebigere okuva Entebe okutuuka e Mukono ng'agenda Kamuli.\nOmuwala Phiona Nangobi ow’emyaka 20 ng’abadde akola bwa yaaya Entebe n’omwanawe ow’emyezi esatu be bamu ku bali mu buzibu obwateekeddwawo olw’eby’entambula ebyayimiriziddwa olw’ekirwadde kya COVID 19.\nNangobi yagobeddwa mukamaawe nga tamuwadde wadde ekikumi ku nsimbi z’abadde akolera n’amusaba adde ewaabwe e Kamuli ng’agamba nti talina sente zaakumusasula olw’embeera eno egenda mu maaso mu gwanga.\nNangobi nga muwala wa Leo Mugabi ne Sarah Ataliba ab’e Kamuli yasangiddwa ku woofiisi ya RDC w’e Mukono Fred Bamwine ku Lwokusatu oluvannyuma lw’okulondebwa omuzirakisa ng’agudde ku kkubo n’omwana mu bitundu by’e Mukono ku luguudo oluva e Kampala okugenda e Jinja.\nOno yategeezezza nga bwe yakedde ku ssaawa 10 mu kiro n’atandika okutambula okuva Entebe n’ayolekera kyokka bwe yatuuse e Mukono amaanyi ne gamuggwamu.\nNangobi ayagala afune obuyambi bw’entambula asobole okutuuka e Kamuli kyokka we tuviiridde ku woofiisi ya RDC nga tannafuna mukisa gumulaba olw’abantu abangi be yabadde ali mu kukolako.\nMu ngeri y’emu, ne ssentebe wa disitulikiti y’e Mukono Andrew Ssenyonga yatutegeezezza amawulire ag’ennaku nti omu ku bakyalabe omukulu ali mu America yazuuliddwa ng’alina ekirwadde kya COVID 19.\nWabula ssentebe yasazeewo okusirikira ebikwata ku mukyala ono ng’atya okumuboola ssaako ab’enganda ze nga bwe guli ensangi zino ku bantu abazuulibwa n’ekirwadde kino.\nSsenyonga yagambye nti ono embeera yamukwatira mu America gy’alina obutuuze n’ayagala okukomawo e Uganda kyokka mu kiseera ekyo nga Uganda amaze okuyimiriza ennyonyi zonna ezileeta abantu wano.\n“Yalinnya ennyonyi n’emutwala e Nairobi mu Kenya kyokka wadde yagezaako nange ne njiogera ne buli mukulu mu ggwanga basobole okumukkiriza okuyingira mu ggwanga, kyagaana era n’amala ennaku nnya ng’asula ku kisaawe ky’ennyonyi e Nairobi,” Ssenyonga bwe yannyonnyodde.\nYagambye nti ekyavaamu kwe kutegeeza gavumenti ya America eyaweereza ennyonyi eyamunona n’emuzza mu America.\nYagasseeko nti abaddenga mu kalantiini ebbanga eryo lyonna kyokka eggulo yakebereddwa n’azuulibwa ng’alina ekirwadde kya COVID 19.\nYalabudde Bannayuganda abakyayita eby’ekirwadde kya coronavirus eby’olubalaato okuli n’abamu abagamba nti tekiyisa bubi baddugavu n’agamba nti kino basaanidde okukikomya bunnambiro bakole ebyo gavumenti ne minisitule y’eby’obulamu bye babalagidde.\nAbantu abalala bangi abaasangiddwa ku makubo nga batambuzza ebigere ng’ate bava wala okuli e Kampala nga bagenda Kayunga ne Jinja ssaako ebitundu ebirala eby’ewala ennyo.\nSharif Ssemanda yasangiddwa ng’atambula ku luguudo lw’e Kayunga Kubbiri ng’ali ne munne bagenda Kabimbiri naye nga bagambye nti baabadde bava Luzira gye babadde bakolera mu internet Café.\nNe George William Kanamwanji yasangiddwa ku lw’e Kayunga ng’asitudde omwana n’omugugu ku mugongo n’agamba nti yabadde aggya mwana mu ddwaliro oluvannyuma lw’aba bodaboda okugaana okumutwala nga batya poliisi n’aba LDU ababakuba emiggo kwe kusalawo okutambuza ebigere.\nN’abantu abalala bangi beeyiye ku woofiisi ya RDC Bamwine omuli abasawo, abakyala abali embuto abasuubira okuzaala mu kiseera kino, n’abantu ab’ebika eby’e njawulo nga basaba ebibaluwa ebinaabasobozesa okutambulira mu mmotoka z’obwannanyini batuuke mu bifo okuli amalwaliro n’ebirala nga tebafunye buzibu.\nBamwine yagambye nti ebipapula bino tagenda kubiwa buli muntu alowooza nti abyetaga okuleka ebo bokka abasengejjeddwa obulungi nga balambise bulungi ensonga gye babyetaaza.\nAte mu kibuga Mukono kyabadde kikalu ng’ebidduka bitono ddala n’abantu abatono abaabadde batambula nga beeyuna amawuudka okugula eby’okulya n’okufuna obuwereza obulala ng’obujjanjabi mu malwaliro.\nFamire eziyiridde mu nnyumba nga bafumba emmere ya Iddi: Babiri bafudde\nDdereeva okuva e Mutukula asangiddwa Mukono ng'alina Coronavirus\nOw’olubuto asudde omwana ku ddwaliro e Mukono-kkamera zaamukutte okuva lwe yayingidde ne gyeyatolokedde\nEyali yeeyita muganda w'omugagga Bryan White ne yeekubisa mu mawulire akwasizza abalala babiri\nObuntu obutono abavubuka bwe balimbira mu mukwano ne bumalawo obwesigwa


Bukedde Online - Sipiika Kadaga akomyeewo kasirise mu ggwanga\nSIPIIKA wa Palamenti Rebecca Kadaga akomyewo kasirise mu ggwanga ng'ava mu ddwaaliro lya Aga Khan e Nairobi gye yatwalibwa ng'alumizibwa. Sam Obbo munnamawulire wa Sipiika yakakasizza nga Kadaga bwe yakomyewo kyokka n'agaana okulambulula ebisingawo.\nYasuubizza nga bw'ajja okufulumya ekiwandiiko ku nsonga eno gye bujja. Kyokka ensonda mu famire zaategeezezza nti yakomyewo ku Lwomukaaga ku ssaawa 10:00 ez'olweggulo ng'ennyonyi yamutuusirizza ku kisaawe e kikadde e Ntebe. "Kituufu twamukimye wadde yabadde alabika nga munafu, kyokka yabadde ali mu mbeera nnungi.\nTumusuubira ekiseera kyonna okuddamu okukakkalabya egy'eggwanga bw'anaaba amaze okuwummulamu," owa famire ataayagadde kumwatuukiriza mannya bwe yagambye.\nMu kuva ku nnyonyi yasobodde okutambula obulungi, wadde nga bwe yabadde alinnya emmotoka eyamwongeddeyo bamukutteko. Enteekateeka eyakoleddwa nga ya kyama kyategeezeddwa nti Kadaga ye yagyagadde nga tayagala kusasamaza bantu kumanya nti yabadde akomyewo.\nTeyatambulidde mu mmotoka ye entongole ey'obwasipiika. Wiiki ewedde Kadaga yaweereza obubaka eri ababaka ba Palamenti n'eggwanga ng'abagumya nga bwe yali yeewulira obulungi era ng'asuubira okukomawo mu ggwanga ekiseera kyonna.\nObulwadde obubadde butawaanya Kadaga okusinziira ku kiwandiiko ekyafulumizibwa Obbo kyava ku bukoowu olw'olugendo lwe yaliko mu Amerika n'amawanga amalala\nAga Khan e Nairobi\nMinisita Namuganza asingiddwa ogw'okuvvoola Sipiika\nowa FDC Betty Bamukwatsa awangudde eky'omubaka omukazi ow'e Rukungiri


Bukedde Online - Tujja kumalako - mutendesi\nOMUTENDESI wa She Cranes, ttiimu y'eggwanga ey'okubaka, Rashid Mubiru, agambye nti eky'okutandika okutendekebwa ekikeerezi tekijja kubalemesa kwolesa mutindo mulungi mu mpaka za Diamond Challenge e South Africa.\nRacheal Nanyonga (akutte omupiira) ne banne mu kutendekebwa e Nakivubo.\nZitandika nga October 2, nga zaakumala ennaku ssatu mu kibuga Durban mu kifo ekiyitibwa Wesville Campus.\nEmpaka zigenda kwetabwamu ttiimu nnya ng'abategesi baakuzannyisa ttiimu bbiri beegattibweko Uganda ne Zimbabwe ng'abagenyi.\n"Wadde tugenda kutendekebwa wiiki emu yokka, hhenda kukola kyonna ekisoboka okulaba nga tukozesa bulungi akabanga kano okutuusa abazannyi ku mutindo gwe njagala,” Mubiru bwe yategeezezza.\nManeja wa ttiimu, Jocylene Uchanda yagambye nti basuubira okusitula ku Lwokutaano n’abazannyi 12.\nButambala: Essaza omuva famire za Buganda ez'amaanyi


Bukedde Online - Bukedde esiimiddwa olw'okulwanyisa Siriimu\nOulanyah awabudde Gavumenti ku nsimbi za D...\nKKAMPUNI ya Vision Group efulumya ne Bukedde esiimiddwa olw’okulwanyisa Siriimu n’ewebwa engule ku mukolo gw’okukuza olunaku lwa Siriimu olubaawo December 1.\nAte omumyuka wa pulezidenti Edward Kiwanuka Ssekandi naye asabye bannaddiini okwongera essira mu kubuulirira abantu okwewala Siriimu n’okwejjanjabisa nga bamufunye buli lwe baba babuulira mu masinzizzo.\nBino byabaddewo ku mukolo gw’okukuza olunaku lwa Siriimu egyakuziddwa e Bugobero mu disitulikiti y’e Manafwa mu Bugisu.Kkampuni ya Vision Group efulumya empapaula okuli New Vision, Sunday Vision, Bukedde, Bukedde kuSande,Rupiny,Etop,Orumuri ng’erina ne leediyo ne ttivi eziwerako okuli Bukedde Fa, Bukedde ttivi, Urban n’endala ebadde eyita mu mikutu gyayo okusomesa ebifa ku bulwadde buno. Engule yabawereddwa ekitongole ekirwanyisa Siriimu ekya Uganda Aids Commission n’ebakwasibwa Ssekandi.\nSsekandi yakatirizza nti Siriimu talina ddagala abantu basanidde kwekuuma. N’akunga abantu okutambulira ku mulamwa gw’olunaku ogwabadde ‘’ manya kyoli – wekebeze’’ okwekebezza abakalina bafuna eddagala n’abatanafuna beekuume.Yakunze abazadde okubuulirira abaana okwewala Siriimu nga beewala okwegandanga.\nMinisita mu ofiisi ya Pulezidenti Esther Mbayo ne ssente w’akakiiko ka palamenti aka Siriimu era nga mubaka w’e Butaleja , Molly Mugenyi, baakunze abazadde okulondoola abaana obutafuna bulwadde. Mbayo n’asiima Vision Group olw’okuwaayo obudde okulwanyisa obulwadde.\nAbavubuka b’emasaka abalina akawuka kamukenenya bafunye akaseko ku\nmatama oluvanyuma lw’ekitongole kya Uganda cares mu kitundu kino okubazimbira ekizimbe mwebagenda okutendekebwa emirimu gy’emikono kibasobozese okweyimirizaawo.\nAkulira ekitongole kya Uganda cares e masaka Henry Magala agambye nti bawaliriza okuzimbira abavubuka ekizimbe basobole okubakumakuma nga bayita mu kubatendeka emirimu gy’emikono basobole okufuna ekigulira maggala eddiba.\nEkizimbe kino kiguddwawo minisita avunanyizibwa ku baana n’abavubuka Florence Nakiwala Kiyingi ,ono asinzidde wano nagugumbula abasajja abagufudde omugano gw’okukabasansa abaana abatanetuuka ne bakomekereza nga babawerebwe ebirwadde omuli ne mukenenya.\nNakiwala bano amagezi gabwe agagerageranyiza ku bisolo nga agamba nti\nkikwasa ennaku olulaba ng’abantu balemereddwa okukozesa obulungi amagezi katonda geyabawa nga n’ensolo mu kiseera kino zibasinga okutegera nti kubanga zisobola okwawula nsolo zinazo ezitanatuuka kutunuza mu bikolwa by’omukwano ekitali ku basajja.\nNakiwala bano abasabye okwekuba mu kifuba bakomye okutunuza abaana abatanetuuka mu mbuga za sitani nga agamba nti abaana bano bebakulembezze abenkya eggwanga kwerisibidde olukoba .\nYe akulira eby’obulamu mu kitongole kya Uganda cares e masaka Dr.Sulaiman Kawooya agambye nti omuwendo gw’abantu abalina akawuka kamukenenya gweyongende mu masaka nga kubantu 100 abantu 11-13 bebalina akawuka kano nga nabasinga b’ebaana abawala abali mu myaka gy’ekibuvuka .\nOmusumba akavvula atya endiga ze enkazi!


Famire y'eyattibwa ku bbiici ya Bobi Wine...\nOmugagga Young agadde ebizimbe bye mu kibuga...\nOMUSAJJA atabuse n’omukazi gwe yazaalamu omwana ku by’ensasula y’ebisale by’essomero n’amulabiriza nga yeewunguddemu n’abuzaawo omwana.\nSophia Nakijoba nnyina w’omwana yagambye nti, muwala we, Sonia Nakibirango 6, yabuziddwaawo ku Lwokutaano lwa wiiki ewedde oluvannyuma lw’okukyaza eyali bba,Yahaya Kibirango awaka e Nateete mu Makaayi zooni.\nYagambye nti, baayawukana ne Kibirango mu 2017 nga bafunye obutategeeragana n’asigaza omwana era okuva lwe yatandika okusoma y’abadde amuweerera ng’era abadde agenze mu P2.\n“Mu lusoma olwokubiri omwaka oguwedde, namusaba annyambeko okusasula ebisale by’essomero naye eyasasulako omulundi gumu.,” Nakijjoba bwe yategeezezza.\n“Bwe namukubira yayogera bisongovu ng’abasajja abansigula bwe balemeddwa okundabirira kati musaba ssente za kwerabirira. Nayagala muyite awaka alabe omwana w’abeera aleme kulowooza nti njagala ssente ze,” Nakijjoba bwe yategeezezza.\nYayongeddeko nti, yatuuka ku ssaawa emu ey’akawungeezi ne boogera okutuuka ku ssaawa nga 5:00 wabula yalaba tebakwataganye kwe kusalawo asooke yeewunguleko katono oluvannyuma baddemu okwogera yagenda okudda awaka nga Kibirango n’omwana tebaliiwo.\nYaddukidde ku poliisi y’e Nateete n’aggulawo omusango gw’okumubbako omwana ku fayiro SD 43/13/02/2019.\nAmyuka omwogezi wa poliisi mu Kampala n’emiriraano, Luke Owoyesigyire yagambye nti, okuwamba musango era banoonyereza singa banaakizuula nti, Kibirango omwana yamuwambye buwambi bwe banaamukwata ajja kuvunaanibwa ogw’okuwamba omwana okuva ku nnyina.\npoliisi y’e Nateete,


Bukedde Online - Ekibalo ky'embuzi okuzifunamu amagoba\nEkibalo ky'embuzi okuzifunamu amagoba\nEkyama ky'olusuku kiri mu kwekolera bigimusa\nEmbuzi ng’ekika kya Numbian, esobola okukuwa liita bbiri olunaku kyokka olw’okuba twagala abaana abalungi, tuggyamu liita emu naye engeri gye tulina ennyingi tusobola okufuna liita 10 olunaku nga tukama ku makya kwokka.\nGgobango ng’aliisa embuzi ze.\nKKAMPUNI ya Vision Group efulumya Bukedde, ekwataganye ne bbanka ya DFCU, ekitebe kya Budaaki mu Uganda ne kkampuni y’ennyonyi eya KLM okunoonya omulimi n’omulunzi asinga mu Uganda omwaka gwa 2017. Abanaavuganya mu mpaka zino mujja kutuweereza amannya gaabwe ku omulimiasinga@newvision.co.ug oba 0752628931 tubatuukirire tubawandiikeko buli Mmande.\nHEBERT MUSOKE leero aleese Ismail Ggobango ow’e Ddamba mu ggombolola y’e Muduuma ng’alaga ekibalo ky’okufuna amagoba mu mbuzi.\nOKULUNDA embuzi kimu ku bintu Bannayuganda bye banyooma nga balowooza temuli ssente.\nWabula Ismail Ggobango Kakungulu 29, omulunzi w’embuzi n’okulima obutunda e Ddamba - Kibumbiro mu ggombolola y’e Muduuma mu disitulikiti y’e Mpigi agamba nti endowooza eno nkyamu kuba embuzi bugagga bwennyini!\nOno agamba nti omuntu ayagala okufuna mu mbuzi olina okuzirunda nga bizinensi ng’oziwa obudde okuzitegeera n’okuzirowooleza ekiseera kyonna omuli okulonda olulyo olulungi, okuzijjanjaba, okuziriisa obulungi, okukuuma obuyonjo n’ebirala.\n“Embuzi nnyangu za kulunda, zifuna kuba ente ennansi erya kkiro 30 ku 40 olunaku ate embuzi erya kkiro ssatu zokka.\nSsinga ofuna olulyo olulungi embuzi esobola okuzitowa okutuuka ku kkiro 60 ate n’ente ennansi era ebeera mu kkiro ezo era n’egula bbeeyi y’emu n’embuzi kuba ezange nzitunda ddoola 200 (eza wano 700,000/-) ku myezi mukaaga”, Kakungulu bw’annyonnyola.\nEngero Ggobango gye yazimbamu ebiyumba by’embuzi\nATANDIKA OKULIMA N’OKULUNDA\nNatandika nga njagala kulima butunda kuba nalimako akatunda nga nkyali ewa jjajja e Masaka akaakola obulungi ddala.\nEttaka lino yiika munaana nazigula nga njagala kussaawo kisaawe n’ebisulo by’abaana abasambi b’omupiira be ntendeka n’okuyambako kyokka nga ssente ez’okutambuza n’okuyimirizaawo ttiimu siziraba kwe kusalawo okutandika okulima era ebiriwoozo byagenda ku butunda.\nWabula ettaka lino lya luyinja, kyali kinneetaasa ebigimusa kya nnakavundira ebyali eby’obuseere nga kigenda ku mbeerera kizibu okufuna mu bulimi bwe nali njagala okuyingiramu kuba bwe nabuuza obusa bw’ente ng’akamotoka ka ELF, bakatunda 150,000/- n’entambula ya 50,000/- okutuuka ku ffaamu ate nga kinneetaagisa obumotoka 10 emirundi esatu omwaka.\nNasalawo okutandika okulunda embuzi kuba zino nakizuula nga zirya kitono, zikula mangu, zirina akatale kyokka ng’ekisinga obusa bwazo bukola bulungi nnyo ekigimusa okusinga obw’ente.\nNatandika n’embuzi Enzungu 10 nga buli emu nagigula 500,000/-.\nMu kiseera kino nfuna obusa bye nali neetaaga kuba buli wiiki bbiri nfuna ka ELF ak’obusa bwe nkozesa okuliikiriza obutunda bwange ne bumpa kiralu!\nMu kiseera kino nnina embuzi 78 zonna okuva ku nto okutuuka ku nkulu.\nGye buvuddeko katono naakatunda embuzi ennume 15 ku ddoola 200 (eza wano 700,000/-) buli emu ne nfuna 10,500,000/-. Zino maleeto ez’ekika kya Tennessee.\nEdda zaabanga mbuzi za mu nsiko, Abazungu baakolamu embuzi gye bayita Texmaster. Zikula mangu ate ekuwa amata n’ennyama.\nEbika ebirala mulimu; Toggenburg okuva mu Sweden, Senene, Angola, Nubian ne Gloria.\nAbantu abasinga tebatunuulira nnyo mbuzi ng’ekintu ekisobola okuvaamu ssente naye ng’ate zirimu ssente empitirivu ssinga omanya ekibalo kyazo.\nOkugeza ssinga olunda embuzi ennansi, n’obeera n’embuzi 25, zikuwa embuzi 100 omwaka.\nSsinga buli kabuzi okatunda 100,000/- kitegeeza nti ofuna obukadde 10.\nAte bw’obala Enzungu bw’obeera toguzizza mulunzi abagula olulyo n’oguza asala ennyama, ku mwaka ebeera mu kkiro 25 ku 40, embuzi 25 zikuwa embuzi 10o n’okusobamu kuba waliwo ezizaala abaana abasatu oluzaala, mu mwaka bw’otunda embuzi 100 ku 250,000/- ofuna obukadde 25.\nNze nsinga kutunda mbuzi nnume eri abaagala okufuna olulyo olwa maleeto. Ntunda buli luvannyuma lwa myezi mukaaga nga nsobola okutunda embuzi 18 ku 20 nga buli emu ku ddoola 200.\nNfunamu n’amata kuba malungi nnyo gakola nga ddagala kuba galimu ebirungo bya Zinc, Iron n’ebirala.\nEmbuzi zino era zimpa obusa nga buno mbukozesa okulima obutunda n’olusuku kuba nze ndi ku mayinja n’ebinnya mbisimisa nsuuluulu. Buli wiiki nfuna ka loole nga kano bwe nkaguza abalima obutungulu, enva endiirwa n’ebirala kaloole ELF kali wakati wa 300,000/- ne 500,000/- ate olina okutubuulira mu budde.\nEmbuzi zange nazizimbira ekiyumba kye nakubisa amakooko era zisula waggulu kuba obunnyogovu bwa wansi buzireetera okulwala obulwadde bw’okukaluubirizibwa okussa olw’empewo olwo ne nziteerawo we ziriira n’okunywera.\nEkiyumba kino nkirongoosa buli lunaku okukakasa nga nkuuma obuyonjo.\nKino era kituyamba okulunda embuzi nnyingi mu kafo katono kuba ekiyumba kyange kya ffuuti 30X15 kyokka mugendamu embuzi eziwera 150.\nZino tuzitemeratemera ebisagazi, ekimyula, ebigogo n’omuddo omulala kuba ekirungi ku mbuzi tezisosola.\nWabula olw’okuba ettaka liweddewo, nina enteekateeka z’okusimba yiika y’omuddo gwe ngenda okuliisa embuzi zange.\nGgobango ng’akebera embuzi ye ey’olulyo\nMu 2015 natandika okulima obutunda ne yiika emu. Mu kutandika nasaasaanya ku bikondo, akatimba n’abakozi kuba endokwa nazeekolera kuba mu kiseera ekyo nga buli ndokwa ya 3,000/- ate nali njagala katunda kannansi.\nWano nagenda ewaffe e Masaka ne ngulayo ekitundu ky’ekkutiya y’obutunda ku 400,000/- ne neesimbira obwange kuba nalaba ng’endokwa zigenda kuntwalako obukadde nga 9.\nEndokwa z’obutunda zisobola okumala mu nassalebeedi emyaka ebiri nga zirina ebikoola bibiri olwo bw’ozisimba obutunda bwo bumala omwaka gumu gwokka ne bukutuka.\nObutunda bwange buli kinnya nsimba obutunda busatu. Kino tukikola kuba obutunda tebuwangaala noolwekyo wano mbeera nfunamu okusinga asimba ekikolo ekimu.\nOkugeza ssinga buli kikolo kibeera kya kukuwa obutunda 30, kitegeeza buli kikolo nfunamu obutunda 90.\nMu ngeri y’emu ssinga ekikolo ekimu kifa, osigazaawo ekirala mu kifo ky’okulekawo ebbanga nga wano tusimba ffuuti 5X5 kuba akatunda akannansi (Masaka) keetaaga bbanga ttono.\nMu kiseera kino nina yiika nnya ez’obutunda nga nkungula mu ssatu era sizoni ewedde nafunamu ddoola 10,000 (Obukadde 36).\nWabula olw’omusana omungi nasaasaanya nnyo okufukirira obutunda bwange bwe nalaba pulezidenti Museveni ng’asindika amazzi ku kagaali okufukirira ebitooke bye nange ne ntandika okugasombera mu mmotoka yange ekika kya Probox era nasaasaanya obukadde 15.\nNga bakuba ekikoola mu butunda bwabwe\nSirina bakozi bankalakkalira, emirimu egisinga tugyekolera ne mukyala wange n’abaana baffe.\nWabula mu biseera ebimu emirimu we gibeerera emingi naddala okulima mu butunda n’okukuba ekikoola, tufunayo abakozi be tusasula 30,000/- buli omu olunaku.\nBakolera wiiki bbiri, kino tukikola buli luvannyuma lwa myezi 2 oba 3.\nBuli kye nkola nkikola ne famire yange naddala mukyala wange Aidah Nabbuto n’abaana bange kuba mutabani wange omukulu alina emyaka 10 naye amanyi okukuba embuzi empiso, okuziwa omuddo n’ebirala.\nAbaana bange bonna mbakuzizza nga bamanyi omugaso gw’okulima n’okulunda kuba nabo balina ebyabwe bye balunda ng’obumyu.”\nAkatunda nga kabaze\nMaureen Nantume by'asubiddwa olw'obutakula na kitaa we\nAbayimbi 20 abasinga obugagga mu Uganda\nAsiba enviiri z'ekiwaani waakukolimirwa Allah


Bukedde Online - Abawanguddwa ku bwammeeya balaze kye bazzaako\nUhuru n’abawagizi be nga bamusitudde oluvannyuma lw’okuwangula ekya mmeeya wa Kampala Central.\nABAAWANGUDDWA ku bwammeeya bwa munisipaali ez'enjawulo balaze kye bazzaako oluvannyuma lw'ebyavudde mu kulonda obutabatambulira bulungi.\nVincent Kayanja De Paul eyawanguddwa ku bwammeeya bwa munisipaali y'e Ntebe agaanyi okukkiriza ebyavudde mu kulonda n'agamba nti, obubbi bw'obululu obwakoleddwa tabulabangako.\nKayanja yagambye nti, agenda kwekubira enduulu mu kkooti kuba eyalangiriddwa ku buwanguzi yabadde nnamba ssatu wabula ku ssaawa esembayo ne balangirira Frabrice Brad Rulinda ku buwanguzi.\nKayanja agamba nti bye yagasse ng'agendera ku mpapula ezaakuhhaanyiziddwa ba ajenti be, yafunye obululu 5,672 n'addirirwa Micheal Mutebi owa NRM, ate Rulinda n'afuna obululu 2,825. Yagambye nti abaserikale be baabadde emabega w'okukyusa ebyavudde mu kulonda kuno.\nTolbert Musinguzi akulira ebyokulonda e Wakiso, yalangiridde Rulinda ku buwanguzi ng'afunye obululu 6,703 n'addirirwa Michael Mutebi Kabwama owa NRM n'obululu 6,342 ate Kayanja n'afuna 5,576 ekyaggye abawagizi ba Kayanja n'aba Mutebi mu mbeera ne beekalakaasa.\nKayanja yagambye nti alina essuubi nti kkooti yaakuddiza abantu b'e Ntebe obuwanguzi bwabwe kubanga awamu abantu ba Rulinda baabadde bakyusa ebyavudde mu kalulu era awamu Rulinda we yafunye obululu 22, baagasseeko 4 olwo n'aba ng'afunyeewo 422.\nWADDE BANZIBYE NAYE SIGENDA MU KKOOTI - MUSOKE SSERUNJOGI\nCharles Musoke Sserunjogi eyawanguddwa ku bwammeeya bwa Kampala Central yakkirizza nti kituufu yawanguddwa, kyokka nti kyavudde mu kubba obululu.\n"Obubbi bwayitiridde kuba aba NRM obwedda babawa obululu obusukka mu kamu ku buli muntu. Waliwo ebifo bye baatugaanye okutuukamu nga Summit View ne Nakasero. Wadde twekubidde enduulu ku poliisi naye tebaatuyambye." bwe yagambye.\nKyokka wadde byonna byabaddewo, yagambye nti, tagenda kuwaaba kuba kkooti tasuubirawo bwenkanya kuba ebitongole bya Gavumenti omuli n'akakiiko k'ebyokulonda byalemeddwa okumuyamba nga yeekubidde enduulu.\nKyokka yagambye nti, Hamdan Ssemugooma Kigozi owa NUP bw'anaasalawo okugenda mu kkooti n'awaaba, Sserunjogi ajja kumuyambako okuwa obujulizi kuba yabukuhhaanyizza.\nSsemugooma yeewuunyizza kye yayise obubbi n'agamba nti wadde nga yakubidde waggulu, kyokka ebyalangiriddwa ate biraga yameggeddwa. Yasuubizza nga bw'agenda okusooka okwebuuza ku bakulembeze b'ekibiina bamuyambeko okusalawo ky'azzaako.\nEbyalangiriddwa akakiiko k'ebyokulonda byalaze nti, Salim Uhuru owa NRM yawangulidde ku bululu 13,114. Ssemugooma yafunye 10,654 ate Sserunjogi owa DP n'afuna 5,318 kw'ossa Patrick Mugisha eyafunye obululu 2,095.\nUhuru yasabye banne bakkirize ebyavudde mu kulonda kuba yabawangudde mu mazima. Obuwanguzi yabutadde ku bukozi bwe ng'omuntu era nti ayambye abantu awatali kwawula mu ndowooza za bibiina oba eddiini era n'asobola n'okugatta aba NRM mu Kampala Central ne bamuwagira.\nUhuru yagambye nti, yabadde ne ttiimu ekuuma akalulu era yafubye okukakasa nti obululu bwe tebucankalanyizibwa. Uhuru ye Pulezidenti w'ekibiina ekigatta abazannyi b'ebikonde by'ensimbi mu ggwanga era agamba nakyo kyamuyambyeko okuwangula.\nUhuru ye wa NRM yekka eyawangudde obwammeeya mu Kampala era ebifo ebirala ebina byawanguddwa ba NUP.\nAli Kasirye Nganda Mulyanyama (NUP) yazzeemu okuwangula obwammeeya bwa Makindye nga yafunye obululu 56,743 era nga ye yasinze okufuna obululu obungi mu Kampala. Yaddiriddwa Bob Muhumuza owa NRM eyafunye 13,105. Moses Kalungi Kirumira DP, yafunye obululu 4,393, David Sabuka owa FDC yafunye 1,332 ate owa JEEMA Ali Zikusooka n'afuna 1,420.\nLubaga yawanguddwa Zacchy Mberaze Mawula (NUP) eyawangudde n'obululu 37,652 ate Joyce Nabbosa Ssebugwawo abadde mmeeya w'e Lubaga okumala emyaka 10 n'afuna obululu 25,718. Nakawa yatwaliddwa Paul Mugambe (NUP) ate Kawempe n'ewangulwa Emmanuel Sserunjogi (NUP) abadde mmeeya w'e Kawempe baamwongedde ekisanja ekirala ng'afunye obululu 44,130 ate Juma Sekyanzi owa NRM eyamuddiridde n'afuna obululu 8,043.\nMu Wakiso, NRM teyawangudde kifo kyonna era ku bifo ebina, NUP yawanguddeko bisatu ate ekya Mmeeya w'e Ntebe ne kitwalibwa atalina kibiina.\nABAAWANGUDDWA E MBALE BAGENDA MU KKOOTI\nMu City y'e Mbale, Joyce Kidulu Matuka atalina kibiina eyafunye obululu 3,902 ne Fred Kuranga naye talina kibiina eyafunye 3,647 baagambye nti bagenda mu kkooti bawawaabire Muhamood Masaba Mutenyo owa NRM eyawangudde ekya Mmeeya wa Industrial City Division ku bululu 8,163. Mu lwokaano olwo, Moses Kisolo atalina kibiina yakwatiddwa ku bigambibwa nti, yakubye Masaba ebikonde ku Mt. Elgon Hotel.\nMu Northern City Division, George Mwanika owa NRM, yawangudde n'obululu 7,148. Ekifo kino, kibaddemu Sezi Mafaabi owa FDC eyafunye obululu 4,127.\nAbalala kwabaddeko Zubair Galiwango atalina kibiina eyafunye obululu 5,066.\nFfamire y'oweebikonde eyabuzibwawo etadde poliisi ku nninga


By'olina okukola okunyumirwa akaboozi mu biseera eby'ebbugumu\nABADDE anoonya omwana ng’abuze teweevuma kyeya oba musana kuba guno gwe mukisa gwennyini gw’olina okukozesa Katonda okukwanukula essaala zo.\nNaawe atanoonya mwana, munno tomwesulubabba olw’ebbugumu eririwo ennaku zino olw’omusana ogwememula. Waliwo ebintu bye musobola okukola mwattu ne muyesa empiki ne zinyumira ddala.\nAbakugu mu nsonga z’ekikyala bagamba nti ku ludda lw’omukazi, ebbugumu eringi limwongera emikisa gy’okufuna olubuto nga n’omusajja limwongeza emikisa gy’okufunyisa omukazi olubuto olw’enkwaso okweyongera mu kiseera kino.\nENGERI EBBUGUMU GYE LYONGERA EMIKISA GY’OKUZAALA\nDr. Abdala Muhofa omukugu ku nsonga z’ekikyala mu ddwaaliro e Mulago agamba nti omusana bwe guba omungi, omusaayi gubeera gutambula nnyo ate mangu.\nKino kivaako amagi okukolebwa mu bungi okusinga mu mbeera eya bulijjo era gakula mangu. Amagi okukula amangu mu bungi kyongera emikisa gy’omukyala okufuna olubuto kuba enkwaso z’omusajja tezikaluubirirwa kuyingira ate ne bwe zituuka munda zisanga likuze bulungi ekiryanguyiza okutonda omwana.\nDr. Matthias Makumbi akolera Vine Paramedical School e Makasa akkaatiriza nti okuva mu 2012 okutuusa 2015 abakugu mu Amerika baakola okunoonyereza ne bakizuula nti ebbugumu eringi mu mubiri lyongeza obwagazi.\nMakumbi agamba nti mu basajja bw’aba ng’abadde alya bulungi nga takosebwa musana ebbugumu lyongera enkwaso mu mubiri ate ng’enkwaso gye zikoma okubeera ennyingi gy’emikisa gyazo okusobola okuyingira oba okugimusa eggi eribeera ly’akuze edda.\nMakumbi agamba nti ku ludda lw’abakyala ebbugumu liyamba okukola obusimu obuyamba okukola n’okukuza amagi amangi ekyongera emikisa gy’okufuna olubuto olw’okubeera n’amagi agawerako kyokka nga gakula mu kiseera ekitali kya bulijjo.\nKyokka Dr. Mark Muyingo omukugu ku nsonga z’abakyala e Mulago ayawukana ne banne ng’agamba nti mu biseera by’omusana abantu bangi batera okubeera ne situleesi naddala abo abatera okukolera mu musana.\n“Akaboozi kafugibwa bwongo era ssinga oli abeera yakoledde mu musana guyinza okukosa obwongo kuba ne bw’adda awaka asangayo ebbugumu ekivaako obwongo okulwawo okuzuukusa obusimu bw’omukwano obusinga, ekikendeeza emikisa gy’omukyala okufuna olubuto olw’obwagazi obutono.” Muyingo agattako nti, ebbugumu eringi mu bamu likendeeza obwagazi olw’okutuuyana naddala ssinga abaagalana tebaba bayonjo bulungi ng’era kino kikendeereza ddala emikisa gy’omukyala okufuna olubuto.\nDr. Muhofa agamba nti oluusi omusana bwe gwememula abantu abamu eby’okukola babiwummuza, ekireetera omubiri okuwummula. Kino oluusi kiyambako okwongera ku mikisa gy’abakazi okufuna embuto kubanga obwagazi baba na bungi.\nMuhofa abuulirira abanoonya abaana okutandika okupimanga ebbugumu mu bakyala baabwe, era bw’osanga ng’alina ttono manya nti emikisa gye okufuna olubuto giba mitono ddala.\nWabula ssinga omusanga abuguma nnyo okwawukanako n’ebbugumu lya bulijjo naddala mu bisambi awo manya nti emikisa gy’okufuna olubuto giri waggulu kuba eggi liba likuze era abeera n’obwagazi bungi.\nEBBUGUMU ERINGI LIKENDEEZA AMAZZI G’EKYAMA?\nDr. Makumbi kino akiwakanya ng’agamba nti amazzi g’ekyama galina obusimu obugakola, era obusimu buno bwe busalawo ddi lwe gajja okusinziira ku mbeera ebaawo.\nObwongo, emyaka, eddagala ly’ekizaalaggumba, bye bimu ku bikosa obusimu obukola ku nsulo y’amazzi gano ne gajja matono oba mangi.\nEbbugumu eringi oluusi likendeeza obwagazi naddala ssinga omukyala abeera atuuyana. Ate bw’aba yakoledde oba nga yatambudde mu musana obwongo bwe bulwawo okuzuukusa obusimu bw’omukwano, ekiremesa ttaapu okusumulukuka obulungi.\nAte Edith Mukisa, omukugu mu kubudaabuda abantu agamba nti obuzibu businga kuva ku bbugumu eribeera mu nnyumba, nga lino livaako abamu obutayagala kwesemberera nnyo olw’ebbugumu kuba abamu batuuyana nnyo, ekivaako omu okukyawa eby’okwegatta. Kino kiva ku bwongo okulemererwa okusumulukuka obulungi obusimu omuli n’obw’amazzi ekivaako ensulo obutasumulukuka bulungi, amazzi ne gajja matono.\nWabula ku nsonga eno Dr. Muhofa agamba nti waliwo ensanjabavu ezikola ku mazzi gano ng’era zino ssinga zifuna ebizibu ebitali bimu omuli eddagala, situleesi oba ebirowoozo ziyinza obutaleeta bulungi mazzi ga kyama.\nABAAGALANA BYE BALINA OKUKOLA MU BBUGUMU\n1 Dr. Makumbi abuulirira abasajja okwewala okwambala empale ezisika oba ezikuuma ebbugumu nga jjiini n’ezo ezibakwata ennyo kuba zikuuma ebbugumu mu bitundu by’ekyama ekiyinza okubikosa, naddala entula ezitereka enkwaso.\n2 Abaagalana balina okunaaba buli lunaku naddala akawungeezi nga bagenda okwebaka okwewala okwebaka nga balina ebbugumu.\n3 Abaami n’abakyala basaanye okwambala obuwale obwa ppamba kuba buyamba okuyisa empewo ate nga bunywa mangu entuuyo ssinga obeera otuuyanye ne kikuyamba obutavaamu kasu konna.\n4 Ekirala abaagalana basaanye bakuume obuyonjo nga bakyusa amasuuka gaabwe buli luvannyuma lw’ennaku nga ssatu.\n5 Balina okwettanira okunywa amazzi mu lunaku okusobola okukuuma emibiri gyabwe nga girina amazzi agamala, ssaakookulya ebibala kuba biyamba omubiri okweddaabiriza.\n6 Balina okwettanira okunaaba amazzi agannyogoga kuba gayamba okugoba ebbugumu. Gano mulina okuganaaba nga temunneegatta, emibiri gyammwe obutabeera na ntuuyo.\nEra n’oluvannyuma lw’okwegatta kyandibadde kirungi ne munaaba okwewala okusula n’ebbugumu.\n7Omukyala kirungi obeere n’enkumbi eziwera omuli erongoosa munno oluvannyuma lw’akazannyo, ssaako emusiimuulako entuuyo ku mibiri wakati mu nsiitaano.\n8 Mpozzi ekirala, ebbugumu linafuya omubiri noolwekyo tekiba kirungi kulya mmere nzito naddala nga mugenda okwesanyusa. Era olina kulya mu bipimo ebitono ddala.\nKirungi olye emmere ennyangu nga obummonde, omuceere, enva endiirwa. Jjukira nti buli lw’olya ennyo n’okkuta ekivaamu kuzitowa nga tosobola kukakkalabya bulungi emirimu gy’ekisenge.\n9 Mwambale engoye eza ppamba naddala nga muli mu kisenge. Obugoye bw’omu kisenge oba nayiti zitera okukwasa ebbugumu naddala bwe zitaba za ppamba.\nNoolwekyo mu kiseera kino, fuba okulaba nga bw’oba wakwambala nayiti, yambala eya ppamba, ate bwe kiba kisoboka nayiti muzeesonyiwe mu biseera bino.\n10 Ensusu temuzisuulirira. Ebbugumu lirina engeri gye likazaamu olususu. Kino kitegeeza nti bw’omala okunaaba kirungi ne weeyisaako akazigo akaweweera obulungi, oleme kukalabula munno. Ekirala emimwa nagyo gikuume nga muweweevu kuba oluusi omusana gugikaza.


Wine abotodde ebyama lwaki M7 alagidde URA okumuddiza emmotokaWine abotodde ebyama lwaki M7 alagidde URA okumuddiza emmotoka\nKyaddaki ekitongole ekisolooza omusolo mu ggwanga ki Uganda Revenue Authority (URA) kisobodde okudizza Pulezidenti w’ekibiina ki NUP Robert Kyagulanyi Ssentamu (Bobi Wine) emmotoka ye.\nEmmotoka eno kika kya Landcruiser V8 nnamba UBJ 667F etayitamu masasi, yali yatwalibwa ab’ekitongole ky’omusolo okuddamu okugyekebejja, ssaako n’okuzuula omusolo omutuufu ogugigwanidde.\nEmmotoka yatwalibwa nga 9, Ogwokuna, 2021 era mu kuddamu okugyekebejja, ekitongole ky’omusolo kyegatibwako ebitongole ebikuuma ddembe omuli UPDF ssako ne Special Forces Command (SFC).\nOluvanyuma Kyagulanyi yasabwa, obukadde bwa ssente 337 n’emitwalo 69 mu 8000, 776.25 okusobola okumuddiza emmotoka ye.\nWabula nga wasigadde olunnaku lumu okuweza emyezi 2 bukya mmotoka etwalibwa, Kyagulanyi bamudiza emmotoka ye, ekiwadde essanyu bannakibiina ki NUP.\nOkusinzira ku munnamateeka Geofrey Tulyamusiima okuva mu Wameli & Co. Advocates, Kyagulanyi tawaddeyo wadde ekintu kyonna okumuddiza emmotoka ye.\nTulyamusiima agamba nti bategeezeddwa akawungeezi k’olunnaku olw’eggulo, okukima emmotoka y’omuntu waabwe.\nEmmotoka olutusiddwa e Magere, Kyagulanyi agamba nti Omukulembeze w’eggwanga Yoweri Kaguta Museveni okulagira ekitongole ky’omusolo okumuddiza emmotoka ye, kabonero akalaga nti ebitongole ebikuuma ddembe byonna byawambibwa, ekintu eky’obulabe mu kutambuza eggwanga.\nKyagulanyi mu ngeri y’emu agambye nti wadde emmotoka emukwasiddwa, alina okutya nti bayinza okugyeyambisa okumutusaako obulabe.\nEddoboozi lya Bobi Wine\nMungeri y’emu agambye nti ettemu eryakoleddwa ku Gen Katumba Wamala osaanga y’emu ku nsonga lwaki Gavumenti, esobodde okumudiza emmotoka ye nga tagiwadde wadde 100, ekintu eky’obuswavu.


Bukedde Online - Kasirye Gwanga alidde matereke n'abasaawa ebibira e Mityana\nGav't etongozza enteekateeka ya 'Pawa Kapo' ey'okutendeka bakamyufu...\nOmusumba Semwogerere awabudde ku kookolo...\nBannannyini mayumba bavuddeyo ku musolo\nKasirye Ggwanga ng'annyonnyola\nMUNNAMAGYE Maj Gen Kasirye Ggwanga atabukidde abasalamala beyasanze battise embaawo ku loole ng’ebooze emmotoka nagikuba amasasi.\n“ Nze nga Munnamagye omutendeke, eyasoma era amanyi obulungi obuli mu kulwanirira eddembe ly’ebibira n’omugaso gwabyo era taata wa Bannamityana ne Mubende abatulugunyizibwa abagwiIra abatazaalibwa mu bitundu bino siyinza kukkiriza jjoogo lino kugenda mu maaso nga ndaba” bwatyo Kasirye ggwanga bweyategeezezza Bukedde ku ssimu.\nYayongeddeko nti abo abazannya bakimanye nti ebitundu by’eggwanga ebisinga mu kiseera kino enzizzi zakalira lwa kutema bibira kati amazzi abaana n’abakyala bagakima ku nnyanja ekintu ekikalubiriza obulamu bwabwe.\n“Ndayira mu mazima ga Katonda mu ggulu siyinza kukkiriza Bakiga kuva Kabaale ne bajja okusanyawo ebibira byaffe e Mityana nga nsobola okubirwanirira ne ntunnula kubanga balina okukimanyi nti eno Buganda tebalina kugifula kizannyiro” Bwatyo Kasirye Ggwanga bweyakkatirizza.\nYayongeddeko nti njagala okubakakasa nti ayagala okumpawaabira ng’alowooza waliwo omusango gwe nakoze agende mu kkooti olwokuba Kasirye Ggwanga alwanirira ebibira obutabisanyawo. Kubanga lino bwe litaba jjoogo lye nnyini kuba kumaanyira kuba oyinza otya okugamba nti wapangisa ku ttaka lya Buganda eritunda nga kkeeke eyokya.\nKu 35,000/- buli yiika, gwe n’otandika okusanyawo ebibira byaffe emiti gy’osanzemu egimaze emyaka egisukka mu 50, n’osaala embawo n’omala n’osimbamu kalitunsi ate naye bwatuuka okumusaala n’oleeta Bakiga bano okuva e Kabaale abaana baffe ab’e Mityana n’obama emirimu.\nKasiye ggwanga yagambye nti ekisinga okumuluma abasajja bano baabajooga ne basala ebibira byabwe ate ne bamala ne bayonoona n’amakubo mwe bayisa emmotoka z’embawo nga abaana enzaalwa tebalina kye bafunyemu olwo bo ne baddayo ewaabwe ne bazimba abayumba agatemagana n’okugula emmotoka azitemya ng'omuntu.\n“Okumanya abasajja bano bamanyira bwe bamala okusawa ebibira byaffe abaana b’omu kitundu ne besimbira ku kasooli ne bijanjalo bwe batabisaawa babirya ku mpaka. Ng’olwo ani ayinza okukkiriza efuga bbi lino” bwatyo Maj Gen Ggwanga bweyategeezezza.\nMaj Gen Kasirye Ggwanga yagambye nti ayagala okumanya nga bwenfaanana agende ku kyalo “Nkene” gye nkubye enkambi e Mityana wasinzira okukola ekikwekweto “Mukomye ejjoogo” okusobola okutaasa abonoona ebibira byaffe bakiveeko baddeyo ewaabwe. Eno gye tugya okwogereera olulimi buli omu lwasinga okutegera.\nMuseveni annyonnyodde ekireesezza etteeka ly'ettaka\nKadaga atabukidde abookya amanda


Isaia 59 NTLR - Isaaya 59 LCB | Biblica América Latina\nIsaia 59 NTLR - Isaaya 59 LCB\n1Nu, mâna Domnului nu este prea scurtă să mântuiască,\nNTLR : Isaia 59\nEkibi, Okwatula Ebibi, n’Okusonyiyibwa\n1Mulabe, omukono gwa Mukama teguyimpawadde n’okuyinza ne gutayinza kulokola,\nera si muzibe wa matu nti tawulira.\n2 Naye obutali butuukirivu bwammwe\nbwe bubaawudde ku Katonda wammwe.\nEbibi byammwe bye bimukwesezza amaaso ge,\n3 Kubanga emikono gyammwe gibunye omusaayi\nn’engalo zammwe zibunye obutali butuukirivu,\nemimwa gyammwe gyogedde eby’obulimba,\nn’ennimi zammwe z’ogedde eby’ekko.\n4 Tewali awaaba bya nsonga\nso tewali awoza mu mazima;\nBeesiga ensonga ezitaliimu, ne boogera eby’obulimba,\nne baleeta emitawaana ne bazaala obulabe.\n5 Baalula amagi ag’essalambwa\nne balanga ewuzi za nnabbubi:\nalya ku magi gaabwe afa\nn’eryo eriba lyatise livaamu mbalasaasa.\n6 Naye enkwe zaabwe ze bakola tezibayamba,\nziri ng’engoye enkole mu wuzi za nnabbubi!\nEmirimu gyabwe mirimu gya kwonoona, n’ebikolwa byabwe bulabe.\n7 Ebigere byabwe byanguyirira bikole ebibi\nera bapapirira bayiwe omusaayi ogutalina musango.\nEbirowoozo byabwe birowoozo bya bubi,\nn’okuzika n’okuzikiriza bye biba buli we bagenda.\n8 Ekkubo ery’emirembe tebalimanyi\nwadde okukozesa obwenkanya mu makubo gaabwe.\ntewali n’omu agayitamu afuna emirembe.\n9 Amazima gatuli wala,\nTunoonyezza omusana naye ekizikiza kitwesibyeko,\nwe tusuubira obutangaavu, tutambulidde mu bisiikirize byereere.\n10 Tuwammantawammanta bbugwe ng’abazibe,\nne tukwatakwata ng’abatalina maaso;\ntwesittala mu ttuntu ng’ekiro mu abo abalina amaanyi\nne tuba ng’abafu.\n11 Ffenna tuwuluguma ng’eddubu\nne tusinda nga bukaamukuukulu.\nTusuubira okuggyibwa mu kunyigirizibwa naye nga bwereere,\n12 Kubanga ebisobyo byaffe bingi mu maaso go\nera ebibi byaffe bitulumiriza,\nkubanga ebisobyo byaffe biri naffe,\nera tumanyi obutali butuukirivu bwaffe;\n13 obujeemu n’enkwe eri Mukama\nera n’okulekeraawo okugoberera Katonda waffe.\nOkutegeka obwediimo n’okunyigiriza,\nokwogera eby’obulimba n’emitima gyaffe bye girowoozezza.\n14 Obwenkanya buddiridde\nn’obutuukirivu ne bubeera wala.\nAmazima geesitalidde mu luguudo, n’obwesimbu tebuyinza kuyingira.\n15 Tewali w’oyinza kusanga mazima,\nera oyo ava ku kibi asuulibwa.\nMukama yakiraba n’atasanyuka\nkubanga tewaali bwenkanya.\n16 N’alaba nga tewali muntu,\nne yennyamira nti tewali muntu ayinza kudduukirira.\nNoolwekyo kwe kusalawo okukozesa omukono gwe ye kennyini\nokuleeta obulokozi n’obutuukirivu bwe okuwangula.\n17 Yayambala obutuukirivu bwe ng’eky’omu kifuba,\nera n’enkuufiira ey’obulokozi ku mutwe gwe;\nn’ateekako ebyambalo by’okuwoolera eggwanga\nera n’ayambala obunyiikivu ng’omunagiro.\n18 Ng’ebikolwa byabwe bwe biri\nbwalisasula ekiruyi ku balabe be,\nalibawa empeera yaabwe,\nn’abo abali ewala mu bizinga abasasule.\n19 Noolwekyo balitya erinnya lya Mukama okuva ebugwanjuba,\nn’ekitiibwa kye okuva ebuvanjuba,\nkubanga alijja ng’omugga ogukulukuta n’amaanyi,\nomukka gwa Mukama gwe gutwala.\n20 “Era Omununuzi alijja mu Sayuuni,\neri abo abeenenya ebibi byabwe mu Yakobo,”\n21 “Era, eno y’endagaano yange gye nkola nabo,” bw’ayogera Mukama. “Omwoyo wange ali ku ggwe era n’ebigambo byange bye ntadde mu kamwa ko, tebiivenga mu kamwa ko, oba mu kamwa k’abaana bo, wadde mu kamwa k’abaana b’abaana bo, okuva kaakano okutuusa emirembe n’emirembe,” bw’ayogera Mukama.\nLCB : Isaaya 59